title: Council Directive 92/84/EEC of 19 October 1992 on the approximation of the rates of excise duty on alcohol and alcoholic beverages

text:
Avviż Legali Importanti

|

31992L0084

Official Journal L 316 , 31/10/1992 P. 0029 - 0031 Finnish special edition: Chapter 9 Volume 2 P. 0108  Swedish special edition: Chapter 9 Volume 2 P. 0108

		Id-Direttiva tal-Kunsill 92/84/KEEtad-19 ta' Ottubru 1992dwar l-approssimazzjoni tar-rati tat-taxxa tas-sisa fuq l-alkoħol u x-xorb alkoħolikuIL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 99 tiegħu,Wara li kkunsidra l-proposta mill-Kummissjoni [1],Wara li kkunsidra l-opinjoni tal-Parlament Ewropew [2],Wara li kkunsidra l-opinjoni tal-Kumitat Ekonomiku u Soċjali [3],Billi d-Direttiva 92/12/KEE [4] tistabbilixxi disposizzjonijiet dwar l-arranġamenti ġenerali għal prodotti soġġetti għat-taxxi tas-sisa;Billi d-Direttiva 92/83/KEE [5] tistabbilixxi disposizzjonijiet li għandhom x'jaqsmu ma’ l-armonizzazzjoni ta' l-istrutturi tat-taxxi tas-sisa fuq l-alkoħol u x-xorb alkoħoliku;Billi l-Istati Membri għandhom japplikaw rati minimi ta' taxxa tas-sisa fuq dawn il-prodotti sa l-1 ta' Jannar 1993 jekk is-suq intern għandu jinkiseb sa dik id-data;Billi l-iżjed bażi xierqa għall-intaxxar tad-dazju fuq l-akoħol etiliku hu l-volum ta' alkoħol pur;Billi l-iżjed bażi xierqa għall-intaxxar tad-dazju fuq l-inbid u l-prodotti intermedjarji hu l-volum tal-prodott lest;Billi t-tendenza tal-konsum ta' l-inbid bil-gass hu differenti minn dak ta' l-inbid mingħajr gass; billi, għalhekk, l-Istati Membri jistgħu jitħallew jiċċarġjaw rati ta' dazju li jvarjaw fuq iż-żewġ prodotti;Billi l-metodi ta' l-intaxxar tal-birra ġewwa l-Istati Membri jvarjaw, u hu possibbli li din il-varjazzjoni titħalla titkompla, b'mod partikolari billi tiġi ffissata rata minima mfissra bħala ħlas li għandu jsir u li għandu x'jaqsam kemm mal-gravità oriġinali kif ukoll mal-kontenut alkoħoliku tal-prodott;Billi hu possibbli li ċerti Stati Membri jitħallew japplikaw rati mnaqqsa għall-prodotti kkunsmati ġewwa reġjunijiet partikolari tat-territorju nazzjonali tagħhom;Billi hu neċessarju li r-rati stipulati f'din id-Direttiva jiġu riveduti perjodikament fuq il-bażi ta' rapport tal-Kummissjoni li jieħu in kunsiderazzjoni l-fatturi xierqa kollha;Billi għandu jiġi stabbilit mekkaniżmu sabiex ammonti speċifiċi mfissra f'ecu jkunu jistgħu jiġu kkonvertiti għal flus nazzjonali,ADOTTA DIN ID-DIRETTIVA:Artikolu 1Mhux iżjed tard mill-1 ta' Jannar 1993, l-Istati Membri għandhom japplikaw rati minimi tat-taxxa tas-sisa skond ir-regoli mniżżla f'din id-Direttiva.Artikolu 2Il-prodotti koperti minn din id-Direttiva huma:- l-alkoħol u x-xorb alkoħoliku,- il-prodotti intermedjari,- l-inbid,- il-birra,kif definiti fid-Direttiva 92/83/KEE.Artikolu 31. Mill-ewwel ta' Jannar 1993, ir-rata minima tat-taxxa tas-sisa fuq l-alkoħol u l-alkoħol li jinsab fix-xorb li m'huwiex dak imsemmi fl-Artikoli 4,5 u 6 għandha tiġi ffissata għal ECU 550 għal kull ettolitru ta' alkoħol pur.Madankollu, l-Istati Membri li japplikaw fuq l-alkoħol u lix-xorb alkoħoliku rata ta' dazju li ma teċċedix ECU 1000 għal kull ettolitru ta' alkoħol pur ma jistgħux inaqqsu r-rata nazzjonali tagħhom. Flimkien ma’ dan l-Istati Membri li japplikaw lill-imsemmija prodotti rata ta' dazju li teċċedi 1000 ECU għal kull ettolitru ta' alkoħol pur ma jistgħux inaqqsu r-rata nazzjonali tagħhom għal taħt l-1000 ECU.2. Ir-Renju tad-Danimarka jista’, madankollu, iżomm is-sistema eżistenti tiegħu ta' l-intaxxar ta' l-alkoħol u l-alkoħol li jinstab fi prodotti oħra sat-30 ta' Ġunju 1996, iżda l-applikazzjoni ta' dik is-sistema ma’ għandha qatt tirriżulta fl-applikazzjoni ta' taxxa li għandha tiġi mħallsa li taqa’ taħt dak li kieku jirriżulta mill-applikazzjoni tal-paragrafu 1 skond ir-regoli stipulati fid-Direttiva 92/83/KEE.3. Ir-Repubblika Taljana tista’, madankollu, iżżomm is-sistema eżistenti tagħha ta' l-intaxxar ta' l-alkoħol u l-akoħol li jinstab fi prodotti oħra, liema sistema tipprovdi rata mnaqqsa għal xi kategoriji ta' alkoħol, sat-30 ta' Ġunju 1996, sakemm l-applikazzjoni ta' dik is-sistema ma tirriżulta qatt fl-applikazzjoni ta' ħlas li jaqa’ taħt dak li kieku kien jirriżulta mill-applikazzjoni tal-paragrafu 1 skond ir-regoli stipulati fid-Direttiva tal-Kunsill 92/83/KEE.Artikolu 4Mill-1 ta' Jannar 1993, ir-rata minima tat-taxxa tas-sisa fuq il-prodotti intermedjarji għandha tiġi ffissata għal 45 ECU għal kull ettolitru tal-prodott.Artikolu 5Mill-1 ta' Jannar 1993, ir-rata minima tat-taxxa tas-sisa fuq l-inbid għandha tiġi ffissata:- għall-inbid mingħajr gass għal ECU 0,u- għall-inbid bil-gass għal ECU 0għal kull ettolitru tal-prodott.Artikolu 6Mill-1 ta' Jannar 1993, ir-rata minima ta' taxxa tas-sisa fuq il-birra għandha tiġi ffissata:- ECU 0,748 għal kull ettolitru/grad Plato,jew- ECU 1,87 għal kull ettolitru/gradta' alkoħol tal-prodott lest.Artikolu 71. Ir-Repubblika Ellenika tista’ tapplika rata mnaqqsa ta' taxxa tas-sisa fuq l-alkoħol etiliku kkunsmat fid-dipartimenti ta' Lesbos, Chios, Samos, id-Dodecanese u s-Cyclades u fuq il-gżejjer segwenti fl-Aegean: Thasos, Sporades tal-Punent, Samothrace u Skiros.Ir-rata mnaqqsa, li tista’ taqa’ taħt ir-rata minima tad-dazju, ma tistax taqa’ iżjed minn 50 % taħt ir-rata standard nazzjonali ta' dazju fuq l-alkoħol etiliku.2. Ir-Repubblika Taljana tista’ tkompli tapplika l-eżenzjonijiet u r-rati mnaqqsa tat-taxxa tas-sisa, li jistgħu jaqgħu taħt ir-rati minimi, li ġew applikati fl-1 ta' Jannar 1992 fuq l-alkoħol u xorb alkoħoliku kkunsmat fir-reġjunijiet ta' Gorizia u tal-wied ta' Aosta.3. Ir-Repubblika Portugiża tista’ tkompli tapplika, fir-reġjunijiet awtonomi tal-Madeira u ta' l-Azores, rati mnaqqsa ta' taxxa tas-sisa li ma jaqgħux iżjed minn 50 % taħt ir-rati nazzjonali, fuq il-prodotti segwenti;(a) fil Madeira- l-inbid miksub mill-varjetajiet ta' għeneb purament tar-reġjun speċifikati fl-Artikolu 15 tar-Regolament (KEE) Nru 4252/88,- ir-rum kif definit fl-Artikolu 1(4)(a) tar-Regolament (KEE) Nru 1576/89 li għandu l-karatteristiċi ġeografiċi stipulati fl-Artikolu 5(3) u fl-Anness II, punt 1, ta' dak ir-Regolament,- il-likuri magħmula minn frott sud-tropikali miżjuda biz-zokkor tal-kannamieli eau-de-vie u li għandhom il-kartteristiċi u l-kwalitajiet definiti fl-Artikolu 5(3)(b) tar-Regolament (KEE) Nru 1576/89;(b) fl-Azores- il-likuri kif definiti fl-Artikolu 1(4)(r) tar-Regolament (KEE) Nru 1576/89 prodotti mill-granadilla u mill-ananas,- eau-de-vie magħmul mill-inbid jew mill-ħliefa ta' l-għeneb li għandu l-karatteristiċi u l-kwalitajiet definiti fl-Artikolu 1(4)(d) u (f) tar-Regolament (KEE) Nru 1576/89.Artikolu 8Kull sentejn, u għall-ewwel darba mhux iżjed tard mill-31 ta' Diċembru 1994, il-Kunsill, li fuq bażi ta' rapport u fejn xieraq, ta' proposta mill-Kummissjoni, għandu jeżamina r-rati ta' taxxa stipulati hawn u, b'mod unanimu wara li jikkonsulta mal-Parlament Ewropew, għandu jadotta l-miżuri neċessarji. Ir-rapport mill-Kummissjoni u l-konsiderazzjoni tal-Kunsill għandhom jieħdu in konsiderazzjoni t-tħaddim xieraq tas-suq intern, il-kompetizzjoni bejn il-kategoriji diversi tax-xorb alkoħoliku, il-valur proprju tar-rati tad-dazju u l-għanijiet iżjed wiesgħa tat-Trattat.Artikolu 91. Il-valur ta' l-ecu f'munita nazzjonali li għandu jiġi applikat lill-valur ta' taxxi tas-sisa speċifiċi għandu jiġi ffissat darba f'sena. Ir-rati li għandhom jiġu applikati għandhom ikunu dawk miksuba fl-ewwel jum ta' xogħol ta' Ottubru u ppubblikati fil-Ġurnal Uffiċjali tal-Komunitajiet Ewropej u għandhom jibdew iseħħu mill-1 ta' Jannar tas-sena kalendarja li tkun tmiss.2. L-Istati Membri jistgħu jżommu l-ammonti tat-taxxi tas-sisa fis-seħħ fiż-żmien ta' l-aġġustament annwali li hemm provvediment għalih fil-paragrafu 1 jekk l-ammonti ta' konverżjoni tat-taxxi tas-sisa maqluba f'ecu jirriżultaw f'żieda ta' inqas minn 5 % jew 5 ECU, skond liema ammont hu l-aktar baxx, fit-taxxa tas-sisa maqluba f'munita nazzjonali.Artikolu 101. L-Istati Membri għandhom idaħħlu fis-seħħ il-liġijiet, ir-regolamenti u id-disposizzjonijiet amministrattivi neċessarji biex jaderixxu ma’ din id-Direttiva mhux iżjed tard mill-31 ta' Diċembru 1992. Għandhom minnufih jinfurmaw lill-Kummissjoni dwar dan.Meta l-Istati Membri jadottaw dawn il-miżuri, dawn għandha tinsab fihom riferenza għal din id-Direttiva jew għandhom ikunu akkumpanjati b'din ir-riferenza fl-okkażjoni tal-pubblikazzjoni uffiċjali tagħhom. Il-metodi li bihom għandha ssir din ir-riferenza għandhom jiġu stipulati mill-Istati Membri.2. L-Istati Membri għandhom jikkomunikaw lill-Kummissjoni t-testi tad-disposizzjonijiet ewlenin tal-liġi nazzjonali li huma jadottaw fil-qasam irregolat b'din id-Direttiva.Artikolu 11Din id-Direttiva hija indirizzata lill-Istati Membri.Magħmula fil-Lussemburgu, fid-19 ta' Ottubru 1992.Għall-KunsillIl-PresidentJ. Cope[1] ĠU C 12, tat-18.1.1990, pġ. 12.[2] ĠU C 94, tat-13.4.1992, pġ. 46.[3] ĠU C 225, ta' l-10.9.1991, pġ. 54.[4] ĠU L 76, tat-23.3.1992, pġ. 1.[5] Ara paġna 21 ta' dan il-Ġurnal Uffiċjali.--------------------------------------------------


title: Id-Direttiva 2002/91/KE tal-Parlament Ewropew u tal-Kunsill tas-16 ta’ Diċembru 2002 dwar il-prestazzjoni ta’ l-enerġija tal-bini

text:
Avviż Legali Importanti

|

32002L0091

Official Journal L 001 , 04/01/2003 P. 0065 - 0071

		Id-Direttiva 2002/91/KE tal-Parlament Ewropew u tal-Kunsilltas-16 ta’ Diċembru 2002dwar il-prestazzjoni ta’ l-enerġija tal-biniIL-PARLAMENT EWROPEW U L-KUNSILL TA’ L-UNJONI EWROPEAWara li kkunsidraw it-Trattat li jistaBbilixxi il-Komunità Ewropea, u partikolarment l-Artikolu 175(1) miġjub fih,Wara li kkunsidraw il-proposta mressqa mill-Kummissjoni [1],Wara li kkunsidraw l-opinjoni tal-Kumitat Ekonomiku u Soċjali [2],Wara li kkunsidraw l-opinjoni tal-Kumitat tar-Reġjuni [3],Filwaqt li jaġixxu bi qbil mal-proċedura preskritta fl-Artikolu 251 tat-Trattat [4],Billi:(1) L-Artikolu 6 tat-Trattat jitlob li rekwiżiti dwar il-protezzjoni ta’ l-ambjent ikunu integrati fid-definizzjoni u l-implimentazzjoni tal-politika u l-azzjonijiet tal-Komunità.(2) Ir-riżorsi naturali, skond l-użu prudenti u razzjonali msemmi fl-Artikolu 174 tat-Trattat, jinkludu prodotti taż-żejt, gass naturali u karburanti solidi, li huma sorsi essenzjali ta’ enerġija però huma wkoll is-sorsi ewlenin ta’ ħruġ ta’ diossidu tal-karbonju.(3) Effiċjenza akbar fl-enerġija tikkostitwixxi parti importanti mill-pakkett ta’ politika u miżuri meħtieġa sabiex ikunu konformi mal-Protokoll ta’ Kyoto u għandhom jidhru fi kwalunkwe pakkett ta’ politika.(4) Amministrazzjoni rrelatata mat-talba għall-enerġija hija għodda importanti sabiex il-Komunità tkun tista’ tinfluenza s-suq globali ta’ l-enerġija u permezz ta’ hekk is-sigurta tal-provvista ta’ l-enerġija fuq tul ta’ żmien medju u twil.(5) Fil-konklużjonijiet tiegħu tat-30 ta’ Mejju 2000 u tal-5 ta’ Diċembru 2000, il-Kunsill adotta il-pjan ta’ azzjoni tal-Kummissjoni dwar l-effiċjenza ta’ l-enerġija u talab għal miżuri speċifiċi fis-settur tal-bini.(6) Is-settur residenzjali u terzjarju, li l-biċċa l-kbira tiegħu huwa bini, jikkostitwixxi aktar minn 40 % tal-konsum finali ta’ l-enerġija fil-Komunità u qed jiżdied, tendenza li għandha twassal għal żieda fil-konsum ta’ l-enerġija u għal daqs tant fil-ħruġ tal-diossidu tal-karbonju.(7) Id-Direttiva tal-Kunsill 93/76/KEE tat-13 ta’ Settembru 1993 sabiex ikun limitat il-ħruġ ta’ diossidu tal-karbonju billi tkun imtejba l-effiċjenza ta’ l-enerġija (SAVE) [5], li jitlob li l-Istati Membri jiżviluppaw, jimplimentaw u jirrapportaw dwar programmi fil-qasam ta’ l-effiċjenza ta’ l-enerġija fis-settur tal-bini, qiegħed issa juri ċerti benefiċċji importanti. Madankollu, jinħass il-bżonn ta’ strument legali sabiex ikun hemm aktar azzjoni konkreta sabiex ikun milħuq il-potenzjal mhux realizzat biex ma jkunx hemm ħela ta’ enerġija u jkunu mnaqqsa d-differenzi kbar fir-riżultati ta’ l-Istati Membri f’dan is-settur.(8) Id-Direttiva tal-Kunsill 89/106/KEE tal-21 ta’ Diċembru 1988 dwar l-approssimazzjoni tal-liġijiet, regolamenti u disposizzjonijiet amministrattivi ta’ l-Istati Membri dwar prodotti tal-kostruzzjoni [6] titlob li xogħlijiet ta’ kostruzzjoni u s-sistemi ta’ sħana, frisk u ventilazzjoni installati għandhom ikunu diżinjati u mibnija b’tali mod li l-enerġija meħtieġa tkun baxxa, wara li jkunu kkunsidrati l-kondizzjonijiet klimatiċi tal-lokalità u ta’ dawk ta’ ġo fiha.(9) Miżuri oħra sabiex tkun imtejba l-prestazzjoni ta’ l-enerġija għandhom iqisu l-kondizzjonijiet klimatiċi u lokali kif ukoll l-ambjent klimatiku ta’ ġewwa u l-ġestjoni u ta’ spejjeż b’mod effettiv. M’għandhomx jiksru rekwiżiti essenzjali oħra dwar bini bħal l-aċċessibilità, prudenza u l-użu maħsub ta’ dak il-bini.(10) Il-prestazzjoni enerġetika tal-bini għandha tkun ikkalkolata fuq il-bażi ta’ metodoloġija, li tista’ tkun iddifferenzjata fuq livell reġjonali, li tinkludi, flimkien ma l-iżolament termali fatturi oħra li jilgħabu parti dejjem aktar importanti bħal tisħin u installazzjoni ta’ arja kkondizzjonata, l-applikazzjoni ta’ sorsi ta’ enerġija rinovabbli u d-diżinn tal-bini. Il-mod ta’ kif dan il-proċess għandu jkun indirizzat, magħmul minn esperti kkwalifikati u/jew akkreditati, li l-indipendenza tagħhom għandha tkun iggarantita fuq il-bażi ta’ kriterji objettivi, għandhom jikkontribwixxu għal livell ekwu fejn jidħlu l-isforzi fl-Istati Membri sabiex ma jkunx hemm ħela ta’ enerġija fil-qasam tal-bini u għandha tintroduċi trasparenza għal utanti prospettivi fejn għandha x’taqsam il-prestazzjoni ta’ l-enerġija fis-suq tal-propjeta fil-Komunità.(11) Il-Kummissjoni beħsieba li tiżviluppa aktar standards bħal EN 832 u prEN 13790, u tinkludi wkoll konsiderazzjoni ta’ sistemi ta’ arja kondizzjonata u ta’ dawl.(12) Il-bini ser ikollu mpatt fit-tul fuq il-konsum ta’ l-enerġija u bini ġdid għandu għaldaqstant jilħaq rekwiżiti minimi dwar l-enerġija skond il-klima lokali. L-aqwa prattika għandha f’dan ir-rigward tkun indirizzata lejn l-użu ottimu ta’ fatturi li għandhom x’jaqsmu mat-titjib tal-prestazzjoni ta’ l-enerġija. Peress li l-applikazzjoni ta’ sistemi alternattivi ta’ provvista ta’ l-enerġija ġeneralment mhux esplorata għal potenzjal kollu tagħha, il-merti tekniċi, ambjentali u ekonomiċi ta’ sistemi ta’ provvista ta’ l-enerġija alternattivi għandhom ikunu meqjusa; dan jista’ jseħħ minnufih, mill-Istat Membru, permezz ta’ studju li jipproduċi lista ta’ miżuri ta’ konservazzjoni ta’ l-enerġija, għal kondizzjonijiet medji tas-suq, u tintlaħaq ġestjoni u ta’ spejjeż effettiva. Qabel ma jibda l-bini, jistgħu jintalbu studji jekk il-miżura, jew miżuri, jkunu meqjusa bħala possibbli.(13) Tibdil estensiv f’bini eżistenti ’il fuq minn ċertu daqs għandu jkun meqjus bħala opportunità sabix jittieħdu miżuri ta’ ġestjoni u ta’ l-ispejjeż effettiva sabiex tkun imtejba l-prestazzjoni ta’ l-enerġija. Tibdil estensiv huma dawk il-każijiet fejn l-ispiża totali tat-tibdil li għandu x’jaqsam mal-qoxra tal-bini u/jew installazzjonijiet ta’ l-enerġija bħal sħana, provvista ta’ ilma sħun, arja kondizzjonata, ventilazzjoni u dawl ikunu ogħla minn 25 % tal-valur tal-bini, minbarra l-valur ta’ l-art li fuqha l-bini jkun qiegħed, jew fejn aktar minn 25 % tal-bini ħa jkun mibdul.(14) Madankollu, it-titjib fil-prestazzjoni ta’ l-enerġija ta’ bini eżistenti ma jfissirx bilfors tibdil totali tal-bini imma jista’ jkun limitat għal dawk il-partijiet li huma l-aktar relevanti għal-prestazzjoni ta’ l-enerġija tal-bini u għal ġestjoni u ta’ l-ispejjeż effettiva.(15) Rekwiżiti ta’ tibdil għal bini eżistenti m’għandux ikun inkompatibbli mal-funzjoni maħsuba, il-kwalità jew il-karattru tal-bini. Għandu jkun possibbli li jkunu rkuprati spejjeż addizzjonali involuti f’tali tibdil f’tul ta’ żmien raġonevoli f’rispett għat-tul ta’ ħajja teknika ta’ l-investiment fi tfaddil ta’ enerġija.(16) Il-proċess ta’ ċertifikazzjoni jista’ jkun appoġġjat minn programm li jiffaċilita l-aċċess ugwali għal prestazzjoni aħjar; ibbażat fuq ftehim bejn organizzazzjonijiet ta’ nies interessanti u korp maħtur mill-Istati Membri; implimentat minn kumpaniji tas-servizzi ta’ l-enerġija li jaqblu li jikkommettu lilhom infushom li jwettqu l-investiment identifikat. L-iskemi adottati għandhom ikunu sorveljati u segwiti mill-Istati Membri, li għandhom ukoll jiffaċilitaw l-użu ta’ sistemi ta’ inċentiva. Sa fejn ikun possibbli, iċ-ċertifikat għandu jiddeskrivi s-sitwazzjoni attwali ta’ prestazzjoni ta’ l-enerġija tal-bini u jista’ jkun rivedut skond il-każ. Bini pubbliku u bini li spiss jintuża mill-pubbliku għandhom ikunu ta’ eżempju billi jqisu konsiderazzjonijiet ambjentali u ta’ enerġija u għandhom għaldaqstant ikunu suġġetti għal ċertifikazzjoni ta’ l-enerġija regolari. It-tixrid ta’ din l-informazzjoni lil pubbliku dwar il-prestazzjoni ta’ l-enerġija għandu jkun imtejjeb billi jkunu murija b’mod ċar dawn iċ-ċertifikati. Barra minn hekk, it-turija ta’ temperaturi interni uffiċjali rrakkomandati, flimkien mat-temperatura attwali mkejla, għandhom jiskoraġġaw l-użu ħażin tas-sħana, ta’ l-arja kondizzjonata u sistemi ta’ ventilazzjoni. Dan għandu jikkontribwixxi sabiex ikun evitat l-użu bla bżonn ta’ enerġija u sabiex ikunu ggarantiti kondizzjonijiet xierqa fuq ġewwa (kumdità termali) f’rispett tat-temperatura ta’ barra.(17) L-Istati Membri jistgħu jadattowha ukoll mezzi/miżuri oħra, mhux previsti f’din id-Direttiva, sabiex tkun inkoraġġita l-prestazzjoni aħjar ta’ l-enerġija. L-Istati Membri għandhom jinkoraġgixxu prattiċi tajba dwar l-użu ta’ l-enerġija, filwaqt li jqisu l-intensità ta’ l-użu tal-bini.(18) L-aħħar snin raw żieda fin-numru ta’ sistemi ta’ l-arja kondizzjonata fil-pajjiżi tan-naħa ta’ isfel ta’ l-Ewropa. Dan iwassal għal problemi konsiderevoli fil-ħinijiet l-aktar intensivi, jżidu l-prezz ta’ l-elettriku u jiddisturba il-bilanċ ta’ l-enerġija f’dawk il-pajjiżi. Għandha tingħata prijorità lil strateġiji li jtejbu l-prestazzjoni termika tal-bini matul x-xhur tas-sajf. Għal dan il-għan, għandu jkun hemm aktar żvilupp ta’ metodi ta’ tkessiħ passiv, primarjament dawk li jtejbu l-kondizzjonijiet klimatiċi interni u l-mikro-klima ta’ madwar il-bini.(19) Manutenzjoni regolari ta’ bojlers u sistemi ta’ l-arja kondizzjonata minn persuni kkwalifikati sabiex jinżamm l-aġġustament korrett skond l-ispeċifikazzjonijiet tal-prodott u b’dna il-mod tinżamm prestazzjoni ottimali minn perspettiva ambjentali, ta sigurtà’ u ta’ enerġija. Għandu jkun hemm stima indipendenti kull meta jinħass il-bżonn ta’ tibdil fuq bażi ta’ ġestjoni ta’ l-ispejjeż effettiva.(20) Il-ħlas ta’ l-ispejjeż mingħand dawk li jokkupaw bini, ta’ l-ispejjeż tas-sħana, arja kondizzjonata u ilma sħun, ikkalkolati f’proporzjon mal-konsum proprju, jista’ jikkontribwixxi għal ħarsien ta’ l-enerġija fis-settur residenzjali. Ir-reżidenti għandhom jitħallew jirregolaw huma l-konsum tagħhom tas-sħana u ta’ l-ilma sħun, sa fejn dawn il-miżuri jkunu effettivi għall-ġestjoni ta’ l-ispejjeż.(21) Skond il-prinċipji tas-sussidjarjetà u proporzjonalità speċifikati fl-Artikolu 5 tat-Trattat, prinċipji ġenerali li jipprovdu għal sistema ta’ rekwiżiti ta’ ġestjoni ta’ l-enerġija u l-għanijiet tagħha għandhom ikunu stabbiliti fuq livell Komunitarju, però l-implimentazzjoni dettaljta għandha titħalla f’idejn l-Istati Membri, biex b’hekk kull Stat Membru jagħżel ir-reġim li jikkorrispondi l-aħjar għal bżonnijiet tiegħu. Din id-Direttiva tillimita ruħha għal minimu mitlub sabiex ikunu milħuqa dawk l-għanijiet u ma tmurx lil hinn minn dak il-għan.(22) Għandu jkun hemm provvediment għal possibilità li tkun adottata malajr il-metodoloġija ta’ kalkulazzjoni u għall-Istati Membri sabiex regolarment jirrevedu r-rekwiżiti minimi fil-qasam tal-prestazzjoni ta’ l-enerġija fejn jidħol il-progress tekniku, fost l-oħrajn, fejn jidħlu l-propjetajiet (jew il-kwalità) ta’ insulazzjoni tal-materjal tal-kostruzzjoni, u għal żviluppi futuri fl-istandardizzazzjoni.(23) Il-miżuri neċessarji għall-implimentazzjoni ta’ din id-Direttiva għandhom ikunu adottati skond id-Deċiżjoni tal-Kunsillof Nru 1999/468/KE tat-28 ta’ Ġunju 1999 li tispeċifika l-proċedura għal eżerċizzju ta’ setgħat ta’ implimentazzjoni mogħtija lill-Kummissjoni [7],ADOTTAW DIN ID-DIRETTIVAArtikolu 1GħanL-għan ta’ din id-Direttiva huwa li jippromwovi t-titjib tal-prestazzjoni ta’ l-enerġija tal-bini fi ħdan il-Komunità, filwaqt li tqis ir-rekwiżiti tal-klima ta’ barra u kondizzjonijiet lokali, kif ukoll rekwiżiti tal-klima ta’ ġewwa u l-effettività tal-ġestjoni ta’ l-ispejjeż.Din id-Direttiva tispeċifika rekwiżiti kif ġejjin dwar:(a) qafas ġenerali għal metodoloġija għal kalkulazzjoni tal-prestazzjoni ta’ l-enerġija integrata tal-bini;(b) l-applikazzjoni tar-rekwiżiti minimi għal prestazzjoni ta’ l-enerġija ta’ bini ġdid;(ċ) l-applikazzjoni tar-rekwiżiti minimi tal-prestazzjoni ta’ l-enerġija ta’ bini eżistenti kbir li huma suġġett għal tibdil kbir;(d) iċ-ċertifikazzjoni ta’ l-enerġija tal-bini; u(e) spezzjoni regolari tal-bojlers u ta’ sistemi ta’ l-arja kondizzjonata fil-bini u flimkien ma stima ta’ l-installazzjoni tas-sħana fejn il-bojlers huma aktar minn ħmistax-il sena qodma.Artikolu 2DefinizzjonijietGħall-għan ta’ din id-Direttiva, id-definizzjonijiet li ġejjin għandhom jgħoddu:1. "bini": kostruzzjoni msaqqfa li għandha l-ħitan, li għalih tintuża l-enerġija sabiex tkun kondizzjonata l-arja ta’ ġewwa; bini tista’ tirreferi għal bini sħiħa jew partijiet minnha li ġew ddisinjati jew alterati biex jintużaw separatament;2. "prestazzjoni ta’ l-enerġija ta’ bini": l-ammont ta’ enerġija kkonsmat jew bejn wieħed u ieħor ikkonsmat li jrid jilħaq il-bżonnijiet diversi assoċjati mal-bżonnijiet differenti tal-bini, li jistgħu jinkludu, fost l-oħrajn, sħana, tisħin ta’ l-ilma, tkessiħ, ventilazzjoni u dawl. Dan l-ammont għandu jkun indikat f’indikatur numeriku jew aktar minn wieħed, li ġew kalkolati, li jqisu l-insulazzjoni, karatteristiċi tekniċi u ta’ l-installazzjoni, disinn u pożizzjonar skond aspetti klimatiċi, espożizzjoni għax-xemx u l-influwenza ta’ strutturi viċini, ġenerazzjoni proprja ta’ l-enerġija u fatturi oħra, inkluż l-klima intern, li jinfluwenzaw it-talba għal l-enerġija;3. "ċertifikat dwar il-prestazzjoni ta’ l-enerġija ta’ bini": ċertifikat rikonoxxut minn Stat Membru jew persuna legali magħżula minnu, li tinkludi l-prestazzjoni ta’ l-enerġija ta’ bini skond metodoloġija bbażata fuq qafas ġenerali speċifikat fl-Anness;4. "CHP" (sħana w enerġija kombinati): il-konverżjoni ta’ karburanti primarji f’enerġija mekkanika jew elettrika u terminali, li jilħqu ċerti kriterji ta’ kwalità ta’ effiċjenza ta’ l-enerġija;5. "sistema ta’ arja kondizzjonat" ’: kombinazzjoni tal-komponenti kollha meħtieġa biex tkun ipprovduta forma ta’ trattament ta’ a l-arja fejn it-temperatura hija kontrollata jew tista’ tkun imnaqqsa, possibilment flimkien mal-kontrolli tal-ventilazzjoni, ta’ l-umdità u ta’ l-indafa ta’ l-arja;6. "bojler": il-korp ikkombinat tal-bojler u unità tal-ħruq iddisinjati sabiex jittrażmettu mill-ilma s-sħana li toħroġ mill-kombustjoni;7. "ħruġ effettiv ikkalkulat (espress f’kW)": il-ħruġ massimu kalorifiku speċifikat u ggarantit mill-fabbrikant li jista’ jitwassal matul operazzjoni kontinwa filwaqt li jkunu konformi ma’ l-effiċjenza utli indikat mill-fabbrikant;8. "pompa tas-sħana": inġenju jew installazzjoni li tiġbed is-sħana f’temperatura baxxa mill-arja, l-ilma jew l-art u tissupplixxi s-sħana lill-bini.Artikolu 3Adozzjoni tal-metodoloġijaL-Istati Membri għandhom jadottaw metodoloġija, fuq livell nazzjonali jew reġjonali, għal kalkolu tal- prestazzjoni ta’ l-enerġija tal-bini fuq il-bażi tal-qafas ġenerali speċifikat fl-Anness. Partijiet 1 u 2 ta’ dan il-qafas għandhom ikunu addattati għal progress tekniku skond il-proċedura msemmija fl-Artikolu 14(2), u jqisu l-istandards jew normi applikati fil-leġislazzjoni ta’ l-Istati Membri.Din il-metodoloġija għandha tkun iffissata fuq livell nazzjonali jew reġjonali.Il-prestazzjoni ta’ l-enerġija ta’ bini għandha tkun espressa f’manjiera trasparenti u jista’ jinkludi indikatur tal-emissjonijiet ta’ CO2.Artikolu 4Iffissar tar-rekwiżiti tal-prestazzjoni ta’ l-enerġija1. L-Istati Membri għandhom jieħdu l-miżuri neċessarji sabiex jiżguraw li l-prestazzjoni minima ta’ l-enerġija għal bini tkun iffissata, ibbażata fuq metodoloġija msemmija fl-Artikolu 3. Meta jiffissaw rekwiżiti, l-Istati Membri jistgħu jiddifferenzjaw bejn kategoriji ta’ bini ġdid u bini eżistenti. Dawn ir-rekwiżiti għandhom iqisu l-kondizzjonijiet klimatiċi interni, sabiex ikunu evitati effetti negattivi possibbli bħal ventilazzjoni mhux adekgata, kif ukoll il-kondizzjonijiet lokali u l-funzjoni ffissata u l-età tal-bini. Dawn ir-rekwiżiti għandhom ikunu rreveduti f’intervalli regolari li ma jistgħux ikunu itwal minn ħames snin u, jekk ikun hemm bżonn, aġġornati sabiex jirriflettu progress tekniku fil-qasam tal-bini.2. Ir-rekwiżiti tal-prestazzjoni ta’ l-enerġija għandha tkun applikata skond l-Artikoli 5 u 6.3. L-Istati Membri jistgħu jiddeċiedu li ma jiffissawx jew japplikaw ir-rekwiżiti msemmija fil-paragrafu 1 għal kategoriji tal-bini li ġejjin:- bini u monumenti protetti uffiċjalment bħala parti minn ambjent jew minħabba il-mertu speċjali arkitettoniku jew storiku tiegħu, fejn konformità mar-rekwiżiti taltera b’mod inaċċettabli il-karattru jew l-apparenza tiegħu,- bini bħal postijiet ta’ qima u għal attivitajiet reliġjużi,- bini temporanju għal perjodu pjanat ta’ sentejn jew anqas, siti industrijali, postijiet tax-xogħol u bini agrikolu mhux reżidenzjali b’domanda baxxa ta’ enerġija li huma ta’ użu minn settur kopert minn ftehim settorali dwar il-prestazzjoni ta’ l-enerġija,- bini residenzjali li huwa intiż sabiex jintuża għal inqas minn erba’ xhur ta’ matul is-sena,- bini waħdu b’arja totali ta’ paviment utilizzabbli ta’ anqas minn 50 m2.Artikolu 5Bini ġdidL-Istati Membri għandhom jieħdu l-passi neċessarji sabiex jiżguraw li bini ġdid jilħaq il-prestazzjoni minima ta’ l-enerġija msemmija fl-Artikolu 4.Għal bini ġdid b’arja totali tal-paviment utilizzabbli ta’ aktar minn 1000 m2, l-Istati Membri għandhom jiżguraw li l-vijabilità teknika, ambjentali u ekokomika ta’ sistemi alternattivi bħal:- sistemi ta’ provvista diċentralizzata ta’ l-enerġija bbażata fuq enerġija rinnovabli,- CHP,- distrett jew tisħin ta’ blokk jew tkessiħ, jekk ikun disponibbli,- pompi tas-sħana, taħt ċerti kondizzjonijiet,jitqies qabel ma jibda l-bini.Artikolu 6Bini eżistentiL-Istati Membri għandhom jieħdu l-miżuri neċessarji sabiex jiżguraw li meta xi bini b’arja totali ta’ paviment utilizzabbli ta’ aktar minn 1000 m2 jgħaddi minn tibdil kbir, il-prestazzjoni ta’ l-enerġija tkun aġġornata sabiex tilqa’ r-rekwiżiti minimi sa fejn dan hu teknikament possibbli, funzjonali u ekonomikament vijabbli. L-Istati Membri għandhom jiksbu prestazzjonijiet minimi ta’ l-enerġija fuq il-bażi ta’ rekwiżiti tal-prestazzjoni ta’ l-enerġija għal bini skond l-Artikolu 4. Ir-rekwiżiti jistgħu jkunu ffissati jew għal bini renovat kollu jew għas-sistemi renovati jew għal komponenti meta dawn huma parti minn renovazzjoni li għandha issir fi żmien perjodu stipulat, bil-għan li tkun imtejba l-prestazzjoni ġenerali ta’ l-enerġija tal-bini.Artikolu 7Ċertifikat dwar il-prestazzjoni ta’ l-enerġija1. L-Istati Membri għandhom jiżguraw li, meta l-bini jkun mibni, mibjugħ jew mikri, iċ-ċertifikat tal-prestazzjoni ta’ l-enerġija jkun disponibbli lis-sid jew mis-sid lill-bejjiegħ prospettiv jew lill-kerrej, skond il-każ. Il-validità taċ-ċertifikat m’għandhiex teċċedi l-għaxar snin.Iċ-ċertifikazzjoni għall-appartamenti jew unitajiet idisinjati għal użu separat fi blokki tista’ tkun ibbażata fuq:- ċertifikazzjoni komuni tal-blokki kollha tal-bini b’sistema ta’ sħana komuni, jew- l-istima ta’ appartamenti rapreżentattiv ieħor fl-istess blokka.L-Istati Membri jistgħu jeskludu l-kategoriji msemmija fl-Artikolu 4(3) mill-applikazzjoni ta’ dan il-paragrafu.2. Iċ-ċertifikazzjoni ta’ prestazzjoni ta’ l-enerġija għal bini għandu jinkludi valur referenzjali bħal standards legali kurrenti u miri sabiex ikun possibbli għal konsumaturi sabiex iqabblu u jagħmlu stima l-prestazzjoni ta’ l-enerġija tal-bini. Iċ-ċertifikat għandu jkun akkumpanjat minn rakkomandazzjonijiet għal titjib fil-ġestjoni ta’ l-ispejjeż tal-prestazzjoni ta’ l-enerġija.L-għan taċ-ċertifikati għandu jkun limitat għad-disposizzjonijiet ta’ l-informazzjoni u kwalunkwe effetti ta’ dawn iċ-ċertifikati skond il-proċeduri ġudizzjarji jew inkella kif ikun deċiż skond ir-regoli nazzjonali.3. L-Istati Membri għandhom jieħdu miżuri sabiex jiżguraw li għal bini b’arja totali tal-paviment utilizzabbli ta’ aktar minn 1000 m2 okkupati minn awtoritajiet pubbliċi u minn istituzzjonijiet li jipprovdu servizzi pubbliċi lil numru kbir ta’ persuni jitpoġġa f’post viżibbli għal pubbliku, ċertifikat ta’ l-enerġija li ma jkunx aktar antik minn għaxa snin.Il-limiti ta’ temperatura interni rrakkomandati u kurrenti u, meta xieraq, fatturi klimatiċi relevanti oħra jistgħu jkunu kjarament viżibbli.Artikolu 8Spezzjoni tal-bojlersFejn jidħol it-tnaqqis tal-konsum ta’ l-enerġija u limitar ta’ ħruġ ta’ diossidu tal-karbonju, l-Istati Membri għandhom jew:(a) jispeċifikaw il-miżuri neċessarji sabiex tkun stabbilita spezzjoni regolari ta’ bojlers maħruqa minn likwidi mhux renovabbli jew karburant solidu ta’ ħruġ effettiv ta’ 20 kW sa 100 kW. Tali spezzjoni tista’ wkoll tkun applikata lil bojlers li jużaw karburanti oħra.Bojlers ta’ ħruġ effettiv ta’ aktar minn 100 kW għandhom ikunu spezzjonati minn ta’ l-anqas kull sentejn. Għal bojlers tal-gass, dan il-perjodu jista’ jkun estiż sa’ erba’ snin.Għall-installazzjonijiet tas-sħana b’bojlers ta’ ħruġ effettiv ta’ aktar minn 20 kW li huma aktar minn 15-il sena antiki, l-Istati Membri għandhom jispeċifikaw il-miżuri neċessarji biex ikunu stabbiliti spezzjonijiet ta’ darba għall-installazzjoni tas-sħana kollha. Fuq il-bażi ta’ din l-ispezzjoni, li għandha tinkludi stima ta’ l-effiċjenza tal-bojler u tad-daqs tal-bojler komparat mal-bżonnijiet tas-sħana tal-bini, l-esperti għandhom jipprovdu parir lill-utenti dwar it-tibdil tal-bojlers, modifikazzjonijiet oħra lis-sistema tas-sħana dwar soluzzjonijiet alternattivi; jew(b) jieħdu passi sabiex jiżguraw li d-disposizzjonijiet ta’ l-avviż lill-utenti dwar il-bdil ta’ bojlers, modifikazzjonijiet oħra lis-sistema tas-sħana u soluzzjonijiet alternattivi li jistgħu jinkludu spezzjonijiet dwar l-effiċjenza u d-daqs xieraq tal-bojler. L-impatt globali ta’ dan l-approċċ għandu jkun ekwivalenti kemm jista’ jkun għal dak li jiġi minn disposizzjonijiet speċifikati f’(a). L-Istati Membri li jagħmlu din l-għażla għandhom jissottomettu rapport dwar l-ekwivalenza ta’ l-approċċ tagħhom lill-Kummissjoni kull sentejn.Artikolu 9Spezzjoni ta’ sistemi ta’ l-arja kondizzjonataFejn jidħol it-tnaqqis ta’ konsum ta’ enerġija u limitar ta’ ħruġ ta’ diossidu tal-karbonju, l-Istati Membri għandhom joħolqu s-sistemi neċessarji sabiex ikun hemm spezzjoni regolari tas-sistemi ta’ l-arja kondizzjonata ta’ ħruġ effettiv ta’ aktar minn 12 kW.Din l-ispezzjoni għandha tinkludi stima ta’ l-effiċjenza ta’ l-arja kondizzjonata u tad-daqs komparati mar-rekwiżiti ta’ tkessiħ tal-bini. Għandhom jingħataw pariri siewja lill-utenti dwar titjib possibli jew tibdil tas-sitema ta’ l-arja kondizzjonata u dwar soluzzjonijiet alternattivi.Artikolu 10Esperti indipendentiL-Istati Membri għandhom jiżguraw li ċ-ċertifikazzjoni tal-bini, il-preparazzjoni tar-rakkomandazzjonijiet li jakkumpanjawha u l-ispezzjoni tal-bojlers u ta’ l-arja kondizzjonata jitwettqu b’mod indipendenti minn esperti kkwalifikati u/jew akkreditati, kemm jekk jaħdmu għal rashom kif ukoll jekk jaħdmu ma xi entità privata jew pubblika.Artikolu 11ReviżjoniIl-Kummissjoni, assistita mill-Kumitat imwaqqaf bl-Artikolu 14, għandha tevalwa din id-Direttiva fid-dawl ta’ esperjenza miksuba matul l-applikazzjoni tagħha, u, jekk ikun hemm il-bżonn, tagħmel risposti fejn għandu x’jaqsam, fost l-oħrajn:(a) miżuri komplimentari possibli sabiex issir referenza għal tibdil fil-bini b’arja utli ta’ art ta’ mhux anqas minn 1000 m2;(b) inċentivi ġenerali għal aktar miżuri ta’ effiċjenza ta’ enerġija fil-bini.Artikolu 12TagħrifL-Istati Membri għandhom jieħdu l-miżuri neċessarji sabiex jinfurmaw l-utenti tal-bini dwar il-metodi differenti u l-prattiċi li jservu sabiex tkun imtejba l-prestazzjoni ta’ l-enerġija. Fuq talba ta’ l-Istati Membri, il-Kummissjoni tassisti lill-Istati Membri biex iwettqu l-kampanji informattivi kkonċernati, li jistgħu jkunu trattati f’programmi tal-Komunità.Artikolu 13Addattamenti tal-qafasPunti 1 u 2 ta’ l-Anness għandhom ikunu riveduti f’intervalli regolari, li m’għndhomx ikunu iqsar minn sentejn.Kwalunkwe emendi neċessarji sabiex ikunu addattati punti u 2 ta’ l-Anness għal progress tekniku għandhom ikunu adottati skond il-proċedura msemmija fl-Artikolu 14(2).Artikolu 14Kumitat1. Il-Kummissjoni għandha tkun assistita minn Kumitat.2. Fejn issir riferenza għal dan il-paragrafu, għandhom japplikaw l-Artikoli 5 u 7 tad-Deċiżjoni 1999/468/KE wara li jkunu kkunsidrati d-disposizzjonijiet ta’ l-Artikolu 8 li jinsab fiha.Il-perijodu ta’ żmien preskritt fl-Artikolu 5(6) tad-Deċiżjoni 1999/468/KE għandu jkun ta’ tliet xhur.3. Il-Kumitat għandu jadotta r-Regoli ta’ Proċedura tagħhom.Artikolu 15Transpożizzjoni1. L-Istati Membri għandhom idaħħlu fis-seħħ il-liġijiet, regolamenti u disposizzjonijiet amministrattivi meħtieġa biex ikunu konformi ma’ din id-Direttiva l-aktar tard sa l-4 ta’ Jannar 2006. Għandu minnufih jinformaw il-Kummissjoni.Meta l-Istati Membri jadottaw dawn il-miżuri, għandu jkollhom referenza għal din id-Direttiva jew għandhom jiġu akkumpanjati b’referenza bħal din fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif trid issir din ir-riferenza.2. L-Istati Membri jistgħu, minħabba nuqqas ta’ esperti kwalifikati u/jew akkreditati, ikollhom perjodu addizzjonali ta’ tliet snin sabiex japplikaw fis-sħiħ id-disposizzjonijiet ta’ l-Artikoli 7, 8 u 9. Meta jsir użu minn din il-possibilita, l-Istati Membri għandhom jinnotifikaw lill-Kummissjoni, sakemm il-ġustifikazzjoni xierqa flimkien ma’ skeda ta’ ħin ġdida trelatati ma’ aktar implimentazzjoni ta’ din id-Direttiva.Artikolu 16Dħul fis-seħħDin id-Direttiva għandha tidħol fis-seħħ fil-ġurnata tal-pubblikazzjoni tagħha fil-Ġurnal Uffiċjali tal- Komunitajiet Ewropej.Artikolu 17Dawk indirizzatiDin id-Direttiva hija indirizzata lill-Istati Membri.Magħmula fi Brussell, is-16 Diċembru 2002.Għall-Parlament EwropewIl-PresidentP. CoxGħall-KunsillIl-PresidentM. Fischer Boel[1] ĠU Ċ 213 E, tal- 31.7.2001, p. 266 u ĠU Ċ 203 E, tas- 27.8.2002, p. 69.[2] ĠU Ċ 36, tat- 8.2.2002, p. 20.[3] ĠU Ċ 107, tat- 3.5.2002, p. 76.[4] Opinjoni tal-Parlament Ewropew tas-6 ta’ Frar 2002 (għadha ma ġietx ippubblikata fil-Ġurnal Uffiċjali), Pożizzjoni Komuni tal-Kunsill tas-7 ta’ Ġunju 2002 (ĠU Ċ 197, ta’ l- 20.8.2002 (għadha ma ġietx ippubblikata fil-Ġurnal Uffiċjali).[5] ĠU L 237, tat-22.9.1993, p. 28.[6] ĠU L 40, tal-11.2.1989, p. 12. Direttiva kif emendata bid-Direttiva 93/68/KEE (ĠU L 220, tat-30.8.1993, p. 1).[7] ĠU L 184, tas-17.7.1999, p. 23.--------------------------------------------------ANNESSQafas ġenerali għal kalkulazzjoni tal-prestazzjoni ta' l-enerġija tal-bini (L-Artikolu 3)1. Il-metodoloġija ta' kalkulazzjoni tal-prestazzjonijiet ta' l-enerġija tal-bini għandha tinkludi minn ta' l-anqas l-aspetti li ġejjin:(a) karatteristiċi termali tal-bini (partizzjonijiet tal-qoxra w iterni, eċċ.). Dawn il-karatteristiċi jistgħu jinkludu sikkar ta' arja;(b) installazzjonijiet tas-sħana u provvista ta' ilma sħun, inklużi l-karatteristiċi ta' insulazzjoni tagħhom;(ċ) installazzjoni ta' l-arja kondizzjonata;(d) ventilazzjoni;(e) installazzjonijiet ta' dawl fissi (l-aktar fis-settur mhux reżidenzjali);(f) posizzjoni w orjentazzjoni tal-bini, inkluż il-klima ta' barra;(g) sistemi solari passivi u protezzjoni solari;(h) ventilazzjoni naturali;(i) kondizzjonijiet klimatiċi interni, inkluż il-klima intern ddisinjata.2. L-influwenza pożittiva ta' l-aspetti li ġejjin għandha, fejn ikun relevanti f'din il-kalkulazzjoni, tittieħed f'konsiderazzjoni:(a) sistemi solari attivi u sistemi oħra ta' sħana u ta'enerġija bbażati fuq sorsi ta' enerġija rinnovabli;(b) elettriku prodott minn CHP;(ċ) sistemi distrettwali jew li jwaqqfu s-sħana jew il-bard;(d) dawl naturali.3. Għal għan ta' din il-kalkulazzjoni l-bini għandu jkun adekgatament ikklassifikat f'kateorija bħal:(a) djar ta' diversi tipi għal familja waħda;(b) blokki ta' appartamenti;(ċ) uffiċċji;(d) bini ta' l-edukazzjoni;(e) sptarijiet;(f) lukandi u ristoranti;(g) faċilitajiet sportivi;(h) bini fejn jingħataw servizzi bl-ingrossa u bl-imnut;(i) tipi oħra ta' bini li jużaw l-enerġija.--------------------------------------------------